Yubu 30
Yubu okok pi can ma en tye ka nenone
1“Ento koni doŋ gitye ka nyera,
gin jo ma pud gin litino ki tuŋ bota,
ma wegigi yam acayogi,
pe atwero ketogi wa i kin gwogi ma gikuro romina.
2Kit kony aŋo ma atwero noŋo i kom teko me badgi,
gin jo ma kero komgi doŋ otum woko-ni?
3Gujony pi can ki kec ma nekogi,
gigweno gin mutwo i tim ka ma dano pe;
4giŋwedo pot yat me tim ki oboke me buŋa,
giboko lwit lyonno me acamagi.
5Giryemogi woko ki i kin dano;
gidaŋŋe i korg i macalo gidaŋŋe i kor lakwo.
6Yam gibedo i laora kulu ka ma rac,
ki i bur ma i ŋom nyo i boro got.
7Gikok ki i buŋa macalo lee-gu, gigurre kacel i te ok uto.
8Gin jo ma k itgi raco ma pe gmeyo ka ma gua iye;
ceŋ giryemogi woko ki i lobowa.
9“Ento koni jo-nu gucako wer i koma,
nyiŋa odoko lok aboka ki tuŋ botgi.
10Gidaga, pe gimaro bino cok kweda,
giŋulo laa wa i waŋa.
11Lubaŋa obalo tekona woko,
omiyo pe doŋ atwero timo gin mo i komgi;
en meno gin mumi yo pe gijukke kengi i nyima.
12Lwakgi otwarre i koma tunacuc, gucako ryema woko cut,
gitye ka yubo yo me kelo can i koma macalo mony ma oguro gaŋ.
13Gituro yo ma kono ariŋo alarre iye,
gimedo can i koma ameda; ŋat ma jukogi pe.
14Gimuko waŋ cel malac, gikatti i koma,
gibedo ni kelkel i wi obur.
15Lworo obaŋo koma woko;
deyona otum woko macalo gin ma yamo okolo,
berbedona bene orwenyo woko macalo pol.
16“Koni doŋ cwinya tye ka cwer matek;
kare me ayelayela doŋ obino i koma.
17Koma mwoda amwoda dyewor, awinyo arem ma pe aywe.
18Lubaŋa omako ginarukana ki tek,
otweya woko macalo ŋut kanyina.
19Obola woko piny i daba,
adoko calo apwa ki buru.
20Lubaŋa, abedo ka kok boti, ci pe igamo doga;
acuŋ ka lega ento pe iketo cwinyi.
21Doŋ ilokke idoko ger woko i koma,
itye ka una ki tekki ducu.
22Imiyo yamo tiŋa malo wek ariŋ kwede macalo ariŋo ki gadigadi,
kun yamo kot tye ka bola ata ki mor madwoŋ.
23Iyo, aŋeyo ni ibitera i to,
i kabedo ka ma jo makwo ducu gigurre iye.
24“Ŋat ma ocuŋ i wi obur mono pe taŋo ciŋe?
Ka tye ki keckom pe kok pi kony?
25Ceŋ pe akok pi jo ma tye ki peko?
Cwinya bene pe ocwer pi jo ma piny obwoyogi?
26Ento ka yam ageno ni abibedo maber,
ci gin marac ocako bino;
i kare ma ageno ni piny bibedo leŋ, col piny aye obino.
27Cwinya obedo ka poto, ci pe omedo ki kwe;
kare me aroma keken aye doŋ tye i nyima.
28Awirre ma aruko boŋo cola,
ento ŋat mo ma kweyo cwinya pe;
aa malo i kacokke akok pi kony.
29Too gudoko omegina,
ki udu-gu gudoko luwota.
30Del koma ocido woko,
ci waŋye woko awaŋya ki i koma,
cogona tye ka waŋ ki lyeto.
31Dwan opukka doŋ odoko wer me koko lyel,
ki dwan nyamulerena winnye calo dwan dano ma kok.”